Pregled obveznika za 1. razred

Ove godine u 1. razred osnovne škole upisuju se djeca koja do 1. travnja 2019. godine navršavaju šest godina života (djeca rođena od 1.travnja 2012. do 31. ožujka 2013. godine).

**Pregledi djece za upis u 1. razred na upisnom području 1. OŠ Bjelovar počinju 18. ožujka 2019. godine i traju do 1. travnja 2019. godine.**

**Roditelji/skrbnici će dobiti informacije vezane za termine pregleda, potrebnu dokumentaciju i druge obavijesti.**

Ukoliko ste imali neku promjenu vezanu za osobne podatke (adresa stanovanja, prezime ili dr.), obratite se osnovnoj školi kojoj pripadate prema mjestu prebivališta.

Na pregled u školu idete u onu školu kojoj pripadate prema mjestu prebivališta bez obzira planirate li upisati dijete u neku drugu školu.

Za prijevremeni upis djeteta u prvi razred osnovne škole javiti se u Ured državne uprave najkasnije do 1. ožujka kako bi se dijete uvrstilo u popis obveznika.

Prije pregleda kod liječnice školske medicine potrebno je obaviti testiranje u školi u koju će se dijete upisati  (obradu kod članova stručnog povjerenstva škole).

Za pregled  je neophodno slijedeće:

1. Zdravstvenu iskaznicu;
2. Od nadležnog liječnika ovjereni ispis svih cijepljenja u pedijatrijskoj dobi uz iskaznicu imunizacije;
3. Od nadležnog liječnika ispisana povijest bolesti uz popis bitnih dijagnoza i stanja uz medicinsku dokumentaciju;
4. Od stomatologa ispunjena i ovjerena zubna putovnica
5. Ostalu zdravstvenu dokumentaciju

Pregled kod liječnika obuhvaća:

otvaranje osobnog zdravstvenog kartona školskog djeteta uzimanjem opširne anamneze i heteroanamneze;  kontrolu oštrine vida;  orijentacionu procjenu sluha;  mjerenje težine i visine; detaljan klinički pregled: usna šupljina, srce, pluća, kralježnica, stopala, ekstremiteti, spolovilo; kontrolu govora;  procjenu razvoja grafomotorike, percepcije, psihičkog razvoja, ispitivanje emocionalnog razvoja i socijalne zrelosti.

Na kraju, pregled obuhvaća i cijepljenje za ospice, zaušnjake i rubeolu, a polaskom u školu za difteriju, tetanus i dječju paralizu.

Ako postoje nejasnoće vezane za upis možete se obratiti školi ili Uredu na broj telefona 278-125 ili doći osobno u Ured državne uprave u Bjelovarsko-bilogorskoj županiji, Služba za društvene djelatnosti, II. kat, soba 92.